钦定古今图书集成/明伦汇编/氏族典/第082卷 > 吴麟征
## 钦定古今图书集成/明伦汇编/氏族典/第082卷 > 吴麟征

按《明外史吴麟征传》：“麟征，字圣生，海盐人。天启二年
进士，除建昌府推官，捕剧盗，擒豪猾，治声日闻。父忧
归，补兴化府，廉公有威，僚属莫敢以私进。崇祯五年，
擢吏科给事中，乞假葬父。久之还朝，迁刑科左给事
中。丁继母忧，服阕，起吏科都给事中，擢太常少卿。未
几，贼薄京师，麟征守西直门。贼诈为勤王兵请入，中”
官欲纳之，麟征不可。募死士缒城袭击，多所斩获。明
日城陷，麟征欲还邸，已为贼所据，乃入道旁祠。时给
事中高翔汉受贼显职，来说麟征降。麟征怒叱之去，
自经死。福王时，赠兵部右侍郎，谥《忠节》。